Diari Oficial de la Generalitat Valenciana


Sumari del DOGV 5856, del 24-09-2008 (2008/10754)

Convocatòria per a proveir en propietat una plaça de psicopedagog del grup A, per oposició lliure.
--------------------------------------------------------------------------------------------------

### Dades del document

Número de DOGV
:   5856

Data del DOGV
:   24-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10402


Data del document
:   30-07-2008

Organisme emissor
:   Ajuntament de Nàquera

Tipus de document
:   Convocatòria

Descriptors 

:   * Nàquera
    * mètode pedagògic
    * concurs administratiu
    * administració local

Convocatòria per a proveir en propietat una plaça de psicopedagog del grup A, per oposició lliure. [2008/10433]  
Per la Resolució de l'Alcaldia número 1000/08, de 30 de juliol de 2008, s'ha resolt la convocatòria de proves selectives per a proveir una plaça vacant en la plantilla de personal d'este ajuntament, d'acord amb les corresponents bases, així com la publicació de la convocatòria, juntament amb les seues bases, en el Butlletí Oficial de la Província de València, en el Diari Oficial de la Comunitat Valenciana i un extracte detallat en el Boletín Oficial del Estado, amb el contingut determinat en l'article 6.2 del Reial Decret 896/1991. Els efectes administratius es produiran des de la data del Boletín Oficial del Estado en què es publique l'extracte.  
Bases que regiran la convocatòria per a proveir en propietat una plaça de psicopedagog de l'Ajuntament de Náquera   
Primera. Objecte de la convocatòria  
L'objecte de la present convocatòria és la cobertura, amb caràcter definitiu, d'una plaça de psicopedagog, grup A, vacant en la plantilla d'este Ajuntament i corresponent a l'oferta d'ocupació pública de 2006.   
Denominació de la plaça: psicopedagog/a.  
Grup: A.  
Naturalesa: funcionarial.  
Escala: administració especial.  
Subescala: tècnica.  
Sistema selectiu: oposició lliure.   
Nombre total de places convocades: una.  
Segona. Normativa d'aplicació  
La realització de les proves selectives se subjectarà, en tot allò que no està expressament previst en les presents bases, al dret bàsic contingut en la Llei 7/2007, de 12 d'abril, de l'Estatut Bàsic de l'Empleat Públic; la Llei 30/1984; les normes de la Llei 7/1985, de 2 d'abril; el Reial Decret Legislatiu 781/1986, de 18 d'abril; el Decret Legislatiu de 24 d'octubre 1995, pel qual s'aprova el text refós de la Llei de la Funció Pública Valenciana; el Reial Decret 896/1991, de 7 de juny; i en el no previst en les mencionades normes, pel Decret 33/1999, de 29 de març, del Govern Valencià, i, supletòriament, pel Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.  
Tercera. Condicions o requisits que han de reunir o complir els aspirants  
Per a prendre part en les proves selectives d'esta convocatòria serà necessari:  
a) Tindre la nacionalitat espanyola o estar inclòs en l'àmbit d'aplicació de la Llei 17/1993, de 23 de desembre.  
b) Tindre complits 18 anys d'edat.  
c) Estar en possessió del títol exigible o equivalent o en condicions d'obtenir-lo en la data de finalització del termini de presentació d'instàncies. Si és el cas, l'equivalència haurà de ser aportada per l'aspirant per mitjà de certificació expedida a este efecte per l'administració competent en cada cas:  
Psicopedagog/a: llicenciat en Psicologia o Psicopedagogia.  
d) No patir malaltia o defecte físic o psíquic que impedisca l'exercici de les corresponents funcions.   
e) No haver sigut separat, per mitjà d'expedient disciplinari del servei a l'Estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.  
f) No trobar-se sotmés en cap causa d'incapacitat de les contingudes en la legislació vigent.  
g) No trobar-se inclòs en cap dels supòsits d'incompatibilitat previstos en la Llei 53/1984, de 26 de desembre, d'Incompatibilitats del Personal al Servei de les Administracions Públiques.  
h) Comprometre's, en cas d'obtindre la plaça, a jurar o prometre, per la seua consciència i honor, a complir fidelment les obligacions del càrrec amb lleialtat al rei, guardant i fent guardar la Constitució com a norma fonamental de l'Estat (RD 707/1979, de 5 d'abril).  
Quarta. Igualtat de condicions  
D'acord amb el que establix la Llei 13/1982, de 7 d'abril, d'Integració Social de Minusvàlids, en estes proves seran admeses les persones minusvàlides en igualtat de condicions que els altres aspirants.  
El tribunal establirà, per a les persones amb minusvalidesa que així ho sol·liciten, les adaptacions possibles de temps i mitjans per a la realització de les proves. A este efecte, els interessats hauran de presentar la petició corresponent en la sol·licitud de participació en la convocatòria.  
Cinquena. Instàncies i admissió d'aspirants  
5.1. En les instàncies de sol·licitud per a prendre part en esta convocatòria, que hauran d'estar degudament emplenades, els aspirants manifestaran que reuneixen totes les condicions i requisits exigits en la base tercera i que accepten estes bases en tots els seus punts, i aniran dirigides a l'alcalde d'este Ajuntament; s'hauran de presentar en el Registre General de l'Ajuntament o en les oficines de Correus en la forma reglamentàriament establerta, dins del termini de 20 dies naturals, comptadors des del següent al de la publicació de l'extracte de la convocatòria en el Boletín Oficial del Estado. La convocatòria i les seues bases es publicaran íntegrament en el Butlletí Oficial de la Província de València, i un extracte en el Diari Oficial de la Comunitat Valenciana.  
5.2. Per a ser admés serà suficient, a més de la instància, aportar l'abonament dels drets d'examen, que es fixen en la quantitat de 300 euros per a cada plaça, segons l'ordenança fiscal reguladora de la taxa per concurrència a les proves selectives per ingrés de personal vigent.  
L'abonament haurà d'efectuar-se en qualsevol dels comptes d'este Ajuntament números: 2077/0236/47/3572560956, 2100/5499/62/6230862590 o 3094/0046/93/9254849882; i s'acreditarà amb el resguard justificatiu de l'ingrés adherit a la instància. Els drets d'examen seran tornats, únicament, prèvia petició de l'interessat, cas de ser exclòs del procés selectiu, per falta d'algun dels requisits exigits per a prendre-hi part.  
5.3. Acabat el termini de presentació d'instàncies, l'Alcaldia dictarà una resolució, en el termini màxim d'un mes, en què declararà aprovada la llista d'admesos i exclosos, la qual s'adoptarà en atenció a allò que s'ha declarat pels aspirants. La dita resolució, que es publicarà en el Butlletí Oficial de la Província de València, indicarà el termini de 10 dies per a l'esmena de defectes pels aspirants exclosos. Així mateix, en el dit termini, els interessats podran presentar qualsevol reclamació pertinent.  
Els errors de fet podran esmenar-se en qualsevol moment, d'ofici o a petició de l'interessat.  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà en el Butlletí Oficial de la Província de València, on constarà la data, lloc i hora del començament del primer exercici, així com l'orde de crida dels aspirants.   
La publicació de l'esmentada resolució serà determinant dels terminis a l'efecte de possibles impugnacions o recursos.   
5.4. Contra la resolució aprovatòria de la llista definitiva, els interessats podran interposar recurs contenciós administratiu, en els termes de la vigent Llei Reguladora de la Jurisdicció Contenciosa Administrativa, previ, si és el cas, el recurs potestatiu de reposició previst en l'article 116 de la Llei 30/1992, segons redacció de la Llei 4/1999, de 13 de gener.  
Sisena. Tribunal qualificador  
6.1. El tribunal qualificador estarà constituït pel president, el secretari i dos vocals, un d'ells determinat per la comunitat autònoma, d'acord amb el que disposa l'article 60 de la Llei 7/2007, de 12 d'abril, de l'Estatut Bàsic de l'Empleat Públic.  
6.2. Cada proposta o nomenament de vocal implicarà també la designació d'un suplent amb els mateixos requisits i les mateixes condicions.   
6.3. La composició concreta del tribunal qualificador, amb la corresponent designació de cada un dels seus membres, es portarà a efecte mitjançant una resolució i es farà pública en el Butlletí Oficial de la Província de València i en el tauler d'edictes de l'Ajuntament, amb una antelació mínima d'un mes a la data de començament de les proves.  
6.4. Al tribunal li correspon el desenvolupament i qualificació de les proves selectives, la seua actuació estarà vinculada a estes bases i no podrà aprovar ni declarar que han superat les proves selectives un nombre superior d'aspirants al de les places convocades.  
6.5. Els membres del tribunal s'abstindran d'intervindre, amb una notificació a l'autoritat convocant, i els aspirants podran recusar-los quan concórreguen les circumstàncies previstes en l'article 28 de la vigent Llei de Règim Jurídic de les Administracions Públiques i del Procediment Administratiu Comú, o quan hagen realitzat tasques de preparació d'aspirants en els cinc anys anteriors a la publicació de la convocatòria.  
6.6. El tribunal no es podrà constituir ni actuar sense la presència de la majoria dels seus membres, titulars o suplents indistintament, adoptarà les decisions per majoria de vots, i podrà disposar la incorporació als seus treballs d'assessors especialistes per a aquelles proves que ho requerisquen els quals se limitaran a l'exercici de les seues especialitats tècniques en atenció exclusivament a les quals col·laboraran amb el tribunal amb veu però sense vot. Els assessors i especialistes han d'estar sotmesos a les mateixes causes d'abstenció i recusació que la resta del tribunal.  
6.7. Almenys la meitat més un dels membres del tribunal haurà de tindre una titulació corresponent a la mateixa àrea de coneixements que l'exigida per a l'ingrés.  
6.8. En cas d'absència del president titular o suplent, la presidència estarà delegada en un membre del tribunal.  
Setena. Començament i desenvolupament de l'oposició  
L'orde en què actuaran els opositors, en aquells exercicis que no es puguen realitzar conjuntament, vindrà determinat per sorteig abans del començament dels exercicis.  
Huitena. Proves selectives  
8.1. Els exercicis d'oposició no podran començar fins que haja transcorregut un mes de la data en què aparega publicat l'anunci de la convocatòria en el Boletín Oficial del Estado.  
8.2. Amb una antelació almenys 15 de dies hàbils abans de començar el primer exercici, l'Alcaldia, anunciarà en el Butlletí Oficial de la Província de València i en el tauler d'anuncis de l'Ajuntament el dia, hora i local en què haurà de tindre lloc.  
Si el nombre d'aspirants ho fera aconsellable, es podran substituir les publicacions en el Butlletí Oficial de la Província de València, per notificacions individuals a cada aspirant, amb justificant de recepció.  
Una vegada començat el procés selectiu, els resultats de cada un dels exercicis, les successives crides i convocatòries, i en definitiva qualsevol decisió que prenga el tribunal de selecció i que haja de conéixer el personal aspirant fins a la finalització de les proves selectives, quedaran exposades en els locals on s'haja celebrat l'exercici anterior o en els que s'assenyalen en l'últim anunci. La data en què s'inicie la dita exposició serà suficient com a notificació a tots els efectes.  
La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 48 hores.  
8.3. Els aspirants seran convocats per a cada exercici en crida única, i seran exclosos de l'oposició aquells que es presenten en els llocs de realització quan ja s'hagen iniciat les proves o per inassistència, encara que siga per causes justificades.  
Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que les proves esmentades no hagen finalitzat i la dita admissió no menyscabe el principi d'igualtat amb la resta del personal.  
8.4. En qualsevol moment el tribunal podrà requerir els opositors perquè acrediten la seua personalitat, i amb eixa finalitat hauran d'anar proveïts del document nacional d'identitat.   
8.5. La duració màxima del procés de celebració dels exercicis serà de tres mesos.   
8.6. Desenvolupament de l'oposició.  
Exercicis  
Primer exercici. Obligatori i eliminatori.  
Consistirà a la realització per escrit d'una prova de coneixements referida als continguts del programa inclosos en l'apartat del temari de matèries comunes. També podran demanar-se en este exercici coneixements bàsics sobre història, geografia i cultura de la Comunitat Valenciana. El temari consta especificat en l'annex I d'estes bases.  
El tribunal podrà fixar l'exercici en forma de preguntes a desenvolupar pels opositors o en forma de test, en nombre mínim de 100, amb quatre respostes alternatives, sent, en este cas, només una d'estes correcta. El tribunal fixarà la seua duració amb la deguda antelació, atenent al seu contingut, sense que puga ser inferior a 90 minuts.  
Segon exercici. Obligatori i no eliminatori.  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.  
Tercer exercici. Obligatori i eliminatori.  
Primera part: consistirà en el desenvolupament per escrit, durant un temps mínim de tres hores i màxim de quatre, a determinar pel tribunal, de dos temes triats d'entre tres, extrets a l'atzar, del temari de matèries específiques que corresponga a l'especialitat, o de dos temes entre tres proposats pel tribunal en relació amb el temari esmentat, que figura en este annex.  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.  
Segona part: consistirà en l'entrevista davant el tribunal, que podrà obtindre de l'aspirant la informació necessària per a la valoració de les seues experiències i coneixements relacionats amb les tasques a exercir, i tindrà lloc a continuació de la lectura individual dels temes desenvolupats en la primera part.  
La puntuació obtinguda en l'entrevista no podrà superar el 10% de l'obtinguda en la primera part, sent com a màxim d'un punt.  
Quart exercici. Obligatori eliminatori.  
Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits pràctics referits a les matèries específiques corresponents segons l'objecte de la convocatòria, les quals seran fixades pel tribunal immediatament abans de la realització de l'exercici.  
Cinqué exercici. Voluntari i de mèrit.  
Tindrà com a objecte valorar els coneixements dels idiomes de la Unió Europea, anglés, francés, italià i alemany, d'acord amb allò que s'ha manifestat en la sol·licitud.  
Qualificació dels exercicis  
El primer exercici es qualificarà de 0 a 10 punts, i serà necessari obtindre un mínim de cinc punts per a superar-lo.  
Si adopta la forma de test, les contestacions errònies seran valorades negativament amb una penalització equivalent a un terç del valor de cada contestació correcta, en el cas que l'exercici es desenvolupe en forma de test amb respostes alternatives.  
El segon exercici es qualificarà de zero a cinc punts i no tindrà caràcter eliminatori.  
La puntuació global del tercer exercici serà, com a màxim, de 10 punts, segons els criteris següents:  
Primera part: de 0 a 10 punts, sent necessari obtindre com a mínim cinc punts per a superar-la.  
Segona part: la puntuació no podrà ser superior al 10% de l'obtinguda en la primera part, sent com a màxim d'un punt. En este exercici, el tribunal apreciarà fonamentalment la capacitat i formació general, la precisió i rigor en l'exposició i la claredat d'idees.  
El quart exercici es qualificarà de zero a deu punts, i serà necessari obtindre per a superar-lo un mínim de cinc punts.  
Tant per als aspirants del torn lliure com per als de la quota de discapacitats, la qualificació resultant dels quatre primers exercicis estarà determinada per la suma de les puntuacions obtingudes en cada un d'estos.   
Per als aspirants que concórreguen pel torn de promoció interna la qualificació resultant del segon, tercer i quart exercici estarà determinada per la suma de les puntuacions obtingudes en cadascun d'estos.  
A continuació es configuraran per separat tres relacions corresponents, respectivament, al torn d'accés lliure, quota de discapacitats i torn de promoció interna, en les quals figuraran únicament els aspirants que hagen superat tots els exercicis eliminatoris. Estes relacions s'ordenaran per puntuació de major a menor i, en el cas que el sistema d'accés siga l'oposició lliure, s'interrompran quan el nombre d'inclosos en cadascuna d'elles coincidisca amb el nombre de vacants convocades per torn i quota.  
En cas d'empat entre aspirants inclosos en la mateixa relació, qualsevol de les llistes, l'orde s'establirà atenent el que disposa la base 9.4.5 de les bases generals.  
Només els inclosos en estes relacions podran passar a realitzar el quint exercici voluntari i de mèrit que es valorarà fins un màxim de tres punts.  
La puntuació final de l'oposició s'obtindrà sumant la puntuació del quint exercici als resultats obtinguts pels aspirants que figuren en les relacions abans citades.  
8.7. Puntuació final de l'oposició.  
Després d'avaluar els mèrits, el tribunal exposarà al públic la llista d'aspirants amb la puntuació obtinguda en l'oposició així com la d'aprovats per orde de puntuació total, i els concedirà un termini de deu dies hàbils perquè formulen les reclamacions i esmenes que estimen pertinents en relació amb la avaluació.  
La puntuació final de l'oposició s'obtindrà sumant la puntuació obtinguda en ambdues fases.  
Els casos d'empat que es produïsquen es dirimiran de la manera següent:   
En primer lloc, caldrà ajustar-se a la major puntuació obtinguda en el segon exercici, i en segon lloc, si es manté l'empat, a la major puntuació obtinguda en el tercer exercici, primer exercici i quart exercici respectivament.  
Novena. Relació d'aprovats  
Resoltes les possibles al·legacions i esmenes, el tribunal dictarà una resolució amb la relació definitiva d'aspirants aprovats per orde de puntuació, que mai podrà contindre un nombre superior al de places convocades. La dita relació serà elevada pel tribunal qualificador a l'Alcaldia de l'Ajuntament amb proposta de nomenament com a funcionari de carrera.  
Desena. Presentació de documentació i nomenament  
10.1. En el termini de 20 dies hàbils, comptadors des de la publicació en el tauler d'anuncis d'esta corporació de la relació d'aprovats a la qual es referix l'apartat anterior, els aspirants que hi figuren hauran de presentar els documents següents:  
a) Fotocòpia, degudament compulsada, del DNI i certificat de naixement expedit pel registre civil corresponent.  
b) Fotocòpia, degudament compulsada, de qualsevol de les titulacions exigides per a cada plaça d'acord amb la lletra c) de la base tercera.  
c) Declaració jurada o promesa de no haver sigut separat, per mitjà d'expedient disciplinari, del servei de l'administració pública, ni trobar-se inhabilitat per a l'exercici de funcions públiques.  
d) Certificat oficial mèdic acreditatiu de no patir malaltia o defecte físic que impedisquen l'exercici de les corresponents funcions.  
e) Declaració de l'interessat, sobre el seu jurament o promesa de fidel compliment de les obligacions del càrrec amb lleialtat al rei i a la Constitució.  
10.2. Els que tingueren la condició de funcionaris de carrera estaran exempts de justificar documentalment les condicions i la resta de requisits ja acreditats per a obtindre el seu anterior nomenament havent de presentar certificació de l'organisme de què depengueren per a acreditar la seua condició i la resta de circumstàncies que consten en el seu expedient personal.  
10.3. Els que dins del termini fixat i excepte casos de força major, no presentaren la documentació o de l'examen de dita documentació es deduïra que no té algun dels requisits assenyalats en la base tercera, no podran ser nomenats funcionaris de carrera, i donarà lloc a la invalidesa de l'actuació de l'interessat i a la nul·litat subsegüent dels actes del tribunal respecte a este, sense perjuí de la responsabilitat en què poguera haver incorregut per falsedat en la seua instància.  
10.4. En cas que un aspirant fora exclòs per no-presentació o falsedat en la documentació, el tribunal podrà proposar addicionalment la inclusió en la llista, en el mateix nombre dels exclosos a aquells que havent superat les proves estiguen fora de la relació definitiva d'aprovats, amb el límit establit en la base primera.  
10.5. Transcorregut el termini de presentació de documents, l'Alcaldia procedirà al nomenament, com a funcionari de carrera, de la persona aprovada, i fixarà el termini per a la presa de possessió, el qual no podrà excedir un mes.  
Onzena. Incidències  
El tribunal queda facultat per a resoldre els dubtes que es presenten i prendre els acords necessaris per al bon orde de l'oposició en tot allò que no estiga previst en estes bases.  
Dotzena. Vinculació de les bases  
Estes bases vinculen l'administració, el tribunal i els que participen en les proves selectives, i tant la present convocatòria com quants actes administratius deriven d'esta i de les actuacions del tribunal podran ser impugnats pels interessats en els casos, terminis i forma establida en la Llei de Règim Jurídic de les Administracions Públiques i del Procediment Administratiu Comú.  
Estes bases són definitives en via administrativa i en contra d'estes pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, en virtut del que preveu l'article 46 de la Llei de la Jurisdicció Contenciosa Administrativa, no obstant això, es podran utilitzar qualssevol altres recursos que creguen convenients.  
ANNEX I  
Temari general (plaça de psicopedagog/a per oposició lliure)  
Matèries comunes:  
La Constitució espanyola i l'organització de l'Estat  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. Principis rectors de la política social i econòmica. El Tribunal Constitucional: classes i efectes de les sentències. Reforma constitucional. La Corona.  
Tema 2. Les Corts Generals. Composició, atribucions i funcionament. Elaboració de les lleis. Lleis estatals i autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern, especial referència als tractats de la CE.  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.   
Tema 4. Organització territorial de l'Estat. Principis generals. Les comunitats autònomes. Distribució de competències. L'administració de l'Estat: organització central.  
Estatut d'Autonomia de la Comunitat Valenciana  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Les competències de la Generalitat Valenciana. Especial referència al règim local: desenvolupament legal i reglamentari.  
Tema 6. La Generalitat Valenciana: les seues institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana.  
Règim local  
Tema 7. El règim local espanyol. La seua evolució històrica. L'administració local en la Constitució de 1978. El principi d'autonomia: el seu significat i abast. Garantia constitucional de l'autonomia local. La doctrina del Tribunal Constitucional.  
Tema 8. L'organització municipal: principis fonamentals. Els òrgans bàsics: alcalde, tinents d'alcalde, ple i comissió de govern. Els òrgans complementaris. El reglament orgànic municipal. L'estatut dels membres de les corporacions locals.  
Tema 9. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.  
Tema 10. El servei públic en l'esfera local: peculiaritats dels distints modes de gestió. Iniciativa pública en l'activitat econòmica: pressupostos, requisits i procediment.  
Tema 11. Personal al servei de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.  
Dret administratiu  
Tema 12. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. El reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics. Principi de jerarquia i de competència.  
Tema 13. L'acte administratiu: concepte, elements i classes. Eficàcia, executivitat i suspensió dels actes administratius. Actes presumptes: requisits i efectes.  
Tema 14. Invalidesa de l'acte administratiu: classes de vicis i els seus efectes. Conservació, conversió i convalidació. Irregularitats no invalidants.   
Tema 15. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu: iniciació, ordenació, instrucció i terminació del procediment administratiu. Responsabilitat de l'administració. L'ús oficial del valencià: la Llei d'Ús i Ensenyança del Valencià de la Generalitat Valenciana.  
Tema 16. Els recursos administratius: concepte i classes. La revisió d'ofici. Les reclamacions prèvies a l'exercici de les accions civils i laborals. La jurisdicció contenciosa administrativa. Les parts. Actes impugnables. Idea general del procés.  
Tema 17. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.  
Hisenda pública i administració tributària  
Tema 18. Hisenda pública: principis constitucionals. Recursos: classes i elements. Gestió. Recaptació i inspecció dels tributs. Recursos de l'administració de l'Estat i de la Generalitat Valenciana. òrgans de l'administració tributària de l'Estat i de la Generalitat Valenciana.  
Matèries específiques:  
Tema 1. La psicologia com a disciplina científica. Bases epistemològiques de la psicologia científica. La psicologia com a ciència. L'objecte d'estudi de la psicologia. Principals àmbits disciplinares de la psicologia. Investigació bàsica i investigació aplicada en psicologia.  
Tema 2. Psicologia de la percepció i de l'atenció. Sensació i percepció. Processos perceptius. Modalitats perceptives. Alguns desenvolupaments recents. L'atenció: teories i models.  
Tema 3. Processos d'aprenentatge: condicionament. Aprenentatge per observació. Aprenentatges superiors. El processament de la informació. El paper de l'atenció i la memòria. Les habilitats metacognitives.  
Tema 4. Psicologia de la motivació. Delimitació conceptual. Investigació sobre els motius de la conducta humana. Els processos motivacionals.  
Tema 5. Psicologia de l'emoció. Delimitació conceptual. Principals teories de l'emoció. Emoció, cognició i conducta.  
Tema 6. Psicologia de la memòria. Delimitació conceptual. Principals desenvolupaments teòrics. Tipus de memòria i els seus principals característiques: memòries sensorials, memòria a curt i a llarg termini. Límits de la memòria.  
Tema 7. Psicologia del pensament. Delimitació del concepte. Models teòrics. La representació del coneixement. Les proposicions. Categorització i conceptes. Solució de problemes. Psicologia del raonament (deductiu, inductiu). Pensament creatiu.  
Tema 8. La construcció de la intel·ligència i de la personalitat en la interacció social: el paper dels companys en l'experiència educativa i en l'aprenentatge.  
Tema 9. La psicologia de la personalitat. Delimitació conceptual. L'anàlisi dimensional o disposicional de la personalitat. L'anàlisi processual. Psicologia individual de la personalitat. La construcció social de la personalitat. Principals perspectives recents de la psicologia de la personalitat.  
Tema 10. Conducta anormal i psicopatologies. Delimitació conceptual de conducta anormal i de psicopatologia. Sistemes classificatoris. Depressió. Esquizofrènia. Psicopatia. Altres síndromes.  
Tema 11. Atracció social i hostilitat interpersonal. Delimitació conceptual, models teòrics i processos d'atracció interpersonal. Delimitació conceptual, models teòrics i processos d'hostilitat. L'agressió interpersonal.  
Tema 12. Comunicació social. Comunicació de masses. Publicitat i propaganda. Els rumors. Noves tecnologies i comunicació: aspectes psicosocials de l'ús de la telemàtica.  
Tema 13. Psicologia del grup. Delimitació conceptual. Estructura i funcions dels grups. Principals processos grupals. Influències del grup sobre els comportaments individuals.  
Tema 14. Conflicte i cooperació. Delimitació conceptual. Principals models teòrics. Determinants de la cooperació. El procés de conflicte.  
Tema 15. Avaluació psicològica per mitjà de tests mentals. Concepte de test mental. Principals tipologies dels tests. Fiabilitat, validesa, tipificació, administració i usos dels tests. Possibilitats i limitacions.  
Tema 16. Desenvolupament cognitiu intel·lectual humà: caracterització. Desenvolupament lingüístic: caracterització. Desenvolupament sexual: caracterització.  
Tema 17. Problemàtiques específiques psicopedagògiques: el món de la infància. Adolescència i Joventut. Maduresa i vellesa. La marginació social.  
Tema 18. Socialització i aprenentatge. L'escola com a institució socialitzadora: la transmissió en ella de pautes socials i valors. Tradició i patrimoni cultural en la transmissió educativa.  
Tema 19. El paper de la família en l'educació. Col·laboració de professors i pares en les distintes etapes educatives, principalment en l'educació infantil. Modes de treball amb els pares.  
Tema 20. Avaluació i diagnòstic psicològic: àrea aptitudinal; àrea de personalitat; àrea de motivació i interés; àrea actituds.  
Tema 21. Mostratge: població i mostres. Disseny d'enquestes. Grandària de les mostres. Error relatiu.  
Tema 22. Elaboració i tractament de dades psicoeducatives. Estadística descriptiva i inferència estadística.  
Tema 23. La dimensió moral de l'educació. Actituds i valors morals a través de les diferents àrees del currículum. L'educació del raonament i del juí moral.  
Tema 24. L'educació canvi intencional qualitatiu/quantitatiu en el comportament personal: factors associats i teories explicatives. Teories implícites en educació: la seua caracterització i influx en l'acció educativa.  
Tema 25. El fet educatiu des de la psicologia, la pedagogia i la sociologia: relacions i aspectes diferencials epistemològics i metodològics.  
Tema 26. Relació de teoria i pràctica en l'educació. La investigació educativa. El professor com a investigador de la seua pròpia pràctica. Principis i mètodes de la investigació en l'acció.  
Tema 27. El treball cooperatiu i la interacció social. Tècniques d'anàlisi i dinamització grupal.  
Tema 28. Dinàmica del grup classe. L'adaptació al medi escolar. Negociació de rols en l'aula.  
Tema 29. El procés d'ensenyança i aprenentatge com a procés de construcció i d'interacció: elements interpersonals i elements didàctics. El paper mediador del professor.  
Tema 30. La tutoria com a element de la funció docent. Funcions del tutor en Primària i en Secundària. Aportacions de la Psicologia i de les Ciències de l'Educació al desenvolupament d'estes funcions.  
Tema 31. Anàlisi sistèmica de la institució escolar. L'escola com a sistema d'interaccions. L'enfocament sistèmic en la intervenció psicopedagògica: programes d'intervenció global.  
Tema 32. Fonamentació psicològica i pedagògica del currículum. Aportacions de la psicologia i ciències de l'educació al disseny curricular en els seus distints nivells.  
Tema 33. Desenvolupament curricular de la LOGSE. Fonts i funcions del currículum. Anàlisi dels elements curriculars en l'àrea i les matèries de l'especialitat corresponent.  
Tema 34. Principis didàctics en el procés d'ensenyança i aprenentatge. Aprenentatge significatiu. El paper de les capacitats i coneixements previs. La personalització dels processos d'ensenyanament-aprenentatge.  
Tema 35. L'aprenentatge escolar des de les perspectives de solució de problemes, el desenvolupament humà, les diferències individuals i conceptual-cultural.  
Tema 36. L'orientació com a activitat educativa. Principis bàsics comuns als distints models d'orientació educativa. Les seues tècniques més utilitzades.  
Tema 37. La programació: principis psicopedagògics i didàctics; vinculació amb el projecte curricular. Estructura i elements de les unitats didàctiques: concreció i aplicació en l'àrea i matèries de l'especialitat corresponent.  
Tema 38. El rendiment escolar. Factors i variables significatives associades. Teories explicatives.  
Tema 39. Avaluació psicopedagògica: avaluació de la capacitat intel·lectual de les aptituds bàsiques i d'altres característiques personals relacionades amb l'aprenentatge, instruments i tècniques d'esta avaluació.  
Tema 40. Avaluació del procés d'ensenyament: avaluació dels projectes curriculars de la programació dels materials curriculars de les activitats educatives de l'organització escolar.  
Tema 41. Avaluació de l'aprenentatge, avaluació dels processos i dels resultats de l'aprenentatge en els alumnes. Avaluació de la competència curricular.  
Tema 42. La pràctica educativa com a relació personal i com a pràctica tècnica i científica. La persona de l'educador, la tecnologia educativa i els mitjans didàctics.  
Tema 43. Sistema educatiu espanyol: estructura segons nivells d'ensenyament i tipus de certificacions. Competències autonòmiques en educació en la Comunitat Valenciana.  
Tema 44. Intervenció psicoeducativa i diferències individuals en capacitat. Problemàtica del tractament de les diferències segons el ritme i nivell d'aprenentatge.  
Tema 45. Experimentació i innovació educativa. Problemes i estratègies en la introducció i difusió d'innovacions educatives en l'escola.  
Tema 46. Educació per a la igualtat. Educació no discriminatòria. Eliminació de prejudicis sexistes i racistes en l'escola.  
Tema 47. Educació sexual i educació per a la salut. Prevenció de les drogodependències.  
Tema 48. El desenvolupament en l'edat de l'educació infantil (I): desenvolupament social, motor i afectiu, implicacions educatives.  
Tema 49. El desenvolupament en l'edat de l'educació infantil (II): llenguatge i comunicació. El pensament percepto-motor. Implicacions educatives.  
Tema 50. El desenvolupament en l'edat de l'educació primària (I): desenvolupament social, moral i afectiu, implicacions educatives.  
Tema 51. El desenvolupament en l'edat de l'educació primària (II): llenguatge i comunicació el pensament concret, implicacions educatives.  
Tema 52. El desenvolupament en l'edat de l'educació secundària (I): adolescència i joventut. Canvis que acompanyen a la pubertat. Implicacions educatives.  
Tema 53. El desenvolupament en l'edat de l'educació secundària (II): desenvolupament cognitiu, el pensament formal abstracte. Implicacions educatives.  
Tema 54. Aspectes de la diversitat de condicions personals dels alumnes rellevants per a l'educació i l'aprenentatge: aptituds, motivació, estils cognitius, altres diferències individuals.  
Tema 55. L'enfocament preventiu dels problemes escolars i d'aprenentatge. Grups de risc i recursos compensatoris.  
Tema 56. Diferents ritmes d'aprenentatge. Alumnes lents a aprendre. Intervenció educativa.  
Tema 57. L'educació especial: del model del dèficit al de necessitats educatives especials. Principis generals de la intervenció educativa en estes necessitats.  
Tema 58. Programes d'ensenyar a pensar, d'aprendre a aprendre: principis comuns i panorama general.  
Tema 59. Alteracions comportamentals i conductes associals en la infància i adolescència. Programes de prevenció, intervenció i tractament davant de problemes de desenvolupament de la personalitat en l'educació infantil i primària.  
Tema 60. Dificultats i problemes en l'adquisició del llenguatge parlat i escrit, intervenció educativa.  
Tema 61. Dificultats i problemes en els aspectes matemàtics bàsics i en les operacions elementals de càlcul: intervenció educativa.  
Tema 62. Dèficits sensorials: els seus tipus i avaluació. Sistemes de comunicació en alumnes cecs i sords. Intervenció educativa i adaptacions curriculars, amb alumnes sords.  
Tema 63. Els alumnes amb disfuncions o dèficits motors. Barreres d'accés al currículum. Criteris per a l'adaptació curricular. Sistemes de comunicació alternatives.  
Tema 64. El procés de prendre decisions: com s'aprén i com s'ensenya.  
Tema 65. La maduresa vocacional i el projecte de vida. Aportació de la Psicologia i la Pedagogia a esta maduresa i projecte, principalment en l'adolescència.  
Tema 66. Entrenament en la transició a la vida activa. Assessorament sobre estudis superiors en camps professionals acords amb les aptituds, interessos i motivació dels alumnes.  
Tema 67. L'orientació professional i els processos de presa de decisió vocacional. Maduresa vocacional, autoconeixement i elecció d'estudis i professions.  
Tema 68. Bilingüisme: aspectes socioculturals, psicològics i d'intervenció educativa.  
Tema 69. Legislació i principis organitzatius dels serveis socials en la Comunitat Valenciana.  
Tema 70. Funcions del psicopedagog en els serveis socials. Metodologia psicopedagògica aplicable als serveis socials.  
Tema 71. Recursos i tècniques en la intervenció psicopedagògica al medi obert.  
Tema 72. Recursos i tècniques en la intervenció psicopedagògica en centres d'atenció especialitzada.  
El que es fa públic perquè s'en prenga coneixement.  
Náquera, 30 de juliol de 2008.- L'alcalde: Ricardo Arnal Pavía.